**П Р О Т О К О Л**

**№ 64**

**от извънредно заседание на Общински съвет Иваново, област Русе**

**проведено на 07.11.2023 г. в заседателната зала на община Иваново, област Русе**

На 07.11.2023 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 12 общински съветника при общ брой 13.

Отсъства: г-жа Снежана Владкова-Бенева

В работата на Общинския съвет взеха участие:

Г-н Пламен Дончев – Временно изпълняващ длъжността Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 12

Г-н Мариян Драшков – Уважаеми общински съветници, уважаеми г-н Дончев, кметове и кметски наместници, имате покани с дневния ред, който не може да бъде променен. Който е съгласен с така предложения дневен ред, моля да гласува!

ГЛАСУВА СЕ:

“за” – 12 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Ново обсъждане на Решение №697 по Протокол №63/19.10.2023 г. на Общински съвет Иваново.

Вносител: Пламен Дончев – ВрИД Кмет на Община Иваново

Докладна записка вх. №422/ 01.11.2023 г.

ПО ПЪРВА ТОЧКА:

Г-н Мариян Драшков – Докладна записка вх.№ 422 относно Ново обсъждане на Решение №697 по Протокол №63/19.10.2023 г. на Общински съвет Иваново., давам думата на г-н Градев за становище на втора комисия?

Г-н Николай Градев – На заседание на постоянните комисии бе констатирано, че е необходимо да бъде допълнено основанието с чл.14, ал.6 от Закона за общинската собственост, както и в самото решение в частта, където се определят 30% от постъпленията как да се използват - да се допълни и с.Мечка, тъй като имотите са в с.Пиргово и с.Мечка.

Г-н Мариян Драшков – Давам думата на втора комисия за становище по проекта за решение с допълненията.

Г-н Николай Градев – Становището на комисията е положително с допълненията.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Подкрепяме.

Г-н Мариян Драшков – Благодаря. Давам думата за становище на първа комисия?

Г-н Никола Пеков – Също положително становище.

Г-н Мариян Драшков - Желаещи да се изкажат? …Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Борис \*\*\*\*\*\*\*\* Йорданов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | - |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 703

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 6 и ал. 7 от Закона за общинската собственост (ЗОС), чл. 68, ал. 1, във връзка с чл. 32, ал. 3 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), чл. 13 от Наредба № 2 за базисните (начални) цени на обекти със стопанско и административно предназначение - общинска собственост (НБЦОСАПОбС), Общински съвет - Иваново РЕШИ:

**I. Изменя** Решение №697 по Протокол №63 от заседание на Общински съвет Иваново, област Русе, проведено на 19.10.2023 г., както следва:

**1.** **По т. 1 дава съгласие** за обявяване на публичен търг за отдаване под наем на част от недвижим имот – публична общинска собственост, представляващ: лекарски кабинет на първи етаж с площ от 13,50 кв. м., манипулационна с площ от 13,50 кв. м., чакалня (1/2 ид. части) – 12,50 кв. м. и санитарен възел (1/3 ид. ч.) с площ от 2,00 кв. м., представляващи части от недвижим имот – публична общинска собственост в сграда „Здравна служба“, със застроена площ от 165 кв. м., построена в парцел I в кв. 42 по регулационния план на с. Пиргово, общ. Иваново, обл. Русе, предмет на Акт за публична общинска собственост (АПОС) № 409/29.01.2001 г.

**2. По т. 3.1. за помещенията по т. 1.** определя начална месечна наемна цена, съгласно Наредба № 2 за базисните (начални) цени на обекти със стопанско и административно предназначение – общинска собственост (НБЦОСАПОбС) за обекта по т. 1 в размер на 79,80 лв. (седемдесет и девет лева и осемдесет стотинки) без ДДС или 95,76 лв. (деветдесет и пет лева и седемдесет и шест стотинки) със ДДС., в която е включена и сумата за ползване на оборудването и обзавеждането, изчислена съгласно чл. 13, ал. 4 от НБЦОСАПОбС.

На основание чл. 68, ал. 1, т. 2 от НРПУРИВОбС **определя** вида на търга – с тайно наддаване по реда чл. 74, ал. 1, т. 2 от НРПУРИВОбС.

**II.** Допълва Решение №697 по Протокол №63 от заседание на Общински съвет Иваново, област Русе, проведено на 19.10.2023 г**., както следва:**

**Определя** 30 на сто от постъпленията от наем на имотите да се използват за финансиране на изграждането, за основен и текущ ремонт на социалната и техническата инфраструктура на с. Пиргово и с.Мечка, общ. Иваново, обл. Русе.

**Възлага** на Кмета на Общината след влизане в сила на решението да предприеме необходимите действия по изпълнението му.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 3 (три) листа и 6 (шест) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*